ઉલ્લેખનીય છે કે આ 1500 કિલોગ્રામ હેરોઇનની બજારમાં કિંમત અંદાજે 3,500 કરોડની છે. મૂળ કોલકત્તાના વતની કેપ્ટન સુપ્રિત તિવારીનું આ જહાજ હતું. કોલકત્તા પોલીસ અને ગુજરાત એટીએસની સ્પેશ્યલ ટીમે તેમના નાના ભાઇની આ કેસમાં અટક કરી છે. જે 22 વર્ષનો છે અને બી-ટેકનો વિદ્યાર્થી છે. તેની ધરપકડ કરીને હવે આ કેસમાં તેમની વધુ પુછપરછ કરવામાં આવી રહી છે. ત્યારે આ કેસમાં કેટલાક મોટા માથા પણ જોડાયેલા છે તેવી જાણકારી પણ સુત્રો પાસેથી મળી છે. ત્યારે જોવાનું તે રહ્યું કે આ કેસમાં કોના નામ હવે બહાર આવે છે.